הוב הזקן

מקור

לפני הפיכתו למוטאנט, היה הוב הזקן חתול בית רגיל. בתור חתול, להוב לא חסר דבר. הילד שלו הוב היה שייך שכח במרבית הזמן לנקות את ארגז החול שלו, מה שהביא את זעם האם. יום אחד, האם זעמה עד כדי כך שזרקה את הוב לרחוב, אף על פי התנגדותו הנחרצת של הילד. ברחוב, חייו של הוב היו קשים - הוא נאלץ להילחם עם חתולים אחרים על מזון, כשבמרבית הזמן הוא הפסיד. יום אחד, במהלך שוטטות רגילה, הבחין הוב בארבעה צבים מכוסים ברפש ירוק זוהר, ולקח אחד מהם על מנת לאכול אותו. מוסח על ידי צריבה בפיו מהרפש הירוק של הצב אותו ניסה לאכול, עכברוש קפץ לפתע, לקח מפיו של הוב את הצב וצילק את עינו הימנית. כעבור זמן מה, הרפש הירוק נספג בגופו של הוב, והוא החל לעבור מוטציה שהפכה אותו למוטאנט דמוי-אנוש בעל אינטלקט מפותח. לאחר סיום התהליך, נדהם הוב לגלות כי הוא מדבר ומהלך כבן אנוש, וכי הוא חזק למדי.
זמן לא רב לאחר מכן, שני מדענים, בקסטר סטוקמן וצ'ט אלן, חיפשו דרך להשיג את המוטגן אשר נמצא בגופו של ספלינטר, העכברוש שתקף את הוב בעודו היה חתול. הוב, שרצה לנקום בספלינטר על שצילק את עינו, שמע את תוכניתם של אלן וסטוקמן, והתנדב לבצע את העבודה. סטוקמן ואלן לקחו את הוב למעבדתם, וביצעו בו בדיקות וניסויים רבים, מה שגרם להוב להבין את גודל כוחו.
בהמשך, יצא הוב לצוד את ספלינטר עבור סטוקמן ואלן, ומצא אותו יחד עם צבי הנינג'ה, ארבעת הצבים בהם צפה בעודו היה חתול רגיל, כשאף ניסה לאכול אחד מהם. הוב ראה כי הצבים מאוחדים כמשפחה, בעוד הוא לבד, מה שגרם לו לרצות להקים לו "משפחה" משלו. עבור מטרה זו, הוב אסף מספר לא מבוטל של אנשים, ולקח אותם תחת חסותו. למרות זאת, הוא עדיין הרגיש בודד, והיה למדוכא במיוחד. יחד עם האנשים אותם לקח תחת חסותו, הוב ארב לרפאל ולקייסי ג'ונס, והכה אותם עד זוב דם, עד שבסופו של דבר הוא נעצר על ידי מיכלאנג'לו. רפאל חווה הבזק מן העבר בו הוא ראה את חייו כצב רגיל, כאשר הוב ניסה לאוכלו, ובזעם רב הוא תקף אות הוב, שנאלץ לברוח.
מובס, חזר הוב למעבדתו של סטוקמן, והודיע לו כי הוא אינו הצליח לצוד את ספלינטר ולקחת את המוטגן שבגופו. סטוקמן הזועם ירה בהוב, והשאיר אותו למות. הוב שרד את הירי, ונראה בחיים כאשר שוחח עם סלאש, כשהציע לו להצטרף אליו בתוכניתו להקמת כוח משותף אשר יגן על מוטאנטים מפני סכנות, ניצול ופגיעה.

כבעל ברית של צבי הנינג'ה

במהלך אירועי "נפילת העיר", "שבט הרגל" תקף את צבי הנינג'ה, וחטף את לאונרדו. מאחר שלהוב היה מידע אודות הימצאותו של לאונרדו, הוא הציע לצבי הנינג'ה את עזרתו, בתנאי שיעשו עבורו דבר מה. ספלינטר סירב, אך בלית ברירה בשל דאגתו למצבו של לאונרדו, הוא נאלץ לענות בחיוב. כעבור כמה ימים, ספלינטר וצבי הנינג'ה נלקחו למחבוא של "שבט הרגל", בו הם חזו בלאונרדו שטוף-המוח, המאמין כי הוא חלק מהארגון. אף על פי התגדות הוב לדבר, ספלינטר הזועם תקף את שרדר והוביל למאבק. בשל נחיתות מספרית, הוב הורה לברוח, בהבטחה כי יימצא דרך לשחרר את לאונרדו ולהחזירו למוטב.
כעבור כשבועיים, ספלינטר הדואג הודיע להוב כי הוא עדיין מחכה להצגתה של תוכנית חדשה. הוב אמר כי יש ברשותו תוכנית, שאותה יציג אך ורק אם ספלינטר יקיים את ההבטחה לעזור בדבר מה. ספלינטר דאג מסוג העזרה בה הוב מעוניין, ועוד יותר לאחר שגילה מהי - פריצה למעבדתו של בקסטר סטוקמן וגניבת כל המוטגן שבה. בלית ברירה, ספלינטר ביצע את העבודה, ולאחר שהגיש להוב את כל המוטגן שהצליח לגנוב, סלאש הופיע, ופוצץ את המעבדה. לאחר שקיבל את העזרה שרצה, הוב הציג את תוכניתו, וסייע לספלינטר ולצבים בשחרורו של לאונרדו.

הקמת "מוטאנטים חיות"

לינדזי בייקר, עובדת לשעבר במעבדתו של בקסטר סטוקמן, נשארה מחוסרת עבודה לאחר התפוצצות המעבדה, והתקשתה למצוא עבודה. כאשר התלוננה בדבר המחסור בעבודה בפני אימה בשיחת טלפון, הוב וסלאש הופיעו, ואמרו לה כי חיפושיה אחר עבודה תמו. הוב וסלאש לקחו את לינדזי למחבואם, והציעו לה סכום כסף נכבד עבור עזרה. רפאל ומיכלאנג'לו הגיעו במקרה למחבוא באותו הרגע, ולא הבינו את אשר הם רואים. הוב הסביר לרפאל ומיכלאנג'לו כי הוא מעוניין בהקמת צבא מוטאנטים, אשר יהווה כוח משותף אשר יגן על מוטאנטים מפני סכנות, ניצול ופגיעה, וכי לשם כך הוא ניסה ליצור מוטאנט בעצמו, יונה בשם "פיט", אם כי זה כשל, ולכן הוא זקוק לעזרתה של לינדזי. לינדזי עצרה את השיחה, והציגה בקבוקון ובו מעט מדמו של ספלינטר, מה שגרם ללחץ מצידם של רפאל ומיכלאנג'לו. לפתע, סלאש חטף את הבקבוקון ושתה אותו, ובכך זכה לחוכמתו של ספלינטר. מודאגים מאשר ראו, רפאל ומיכלאנג'לו עזבו במהירות למאורתם, וסיפרו לספלינטר על אשר קרה, וזה אמר להם כי תוכנית הצבא של הוב דווקא טובה.
כעבור כמה ימים, הוב, סלאש ולינדזי קיימו פגישה עם צבי הנינג'ה וספלינטר, והציגו שני מוטאנטים חדשים, מוטאנט לטאה בשם מונדו, ומוטאנט סרטן בשם הרמן, שנוספו לפיט. עם הצגת המוטאנטים, הוב הכריז על הצבא, וביקש לכרות עם צבי הנינג'ה ברית, דבר שנענה בחיוב מצידו של ספלינטר. עוד במהלך הפגישה, מיכלאנג'לו העניק לצבא את השם "מוטאנטים חיות" (Mutanimals), והוב החליט לאמצו.

מוטאנטים חיות

כעבור כמה ימים מהפגישה, ספלינטר ביקש מהוב להפעיל את צבאו עבור תקיפת ביבופ ורוקסטדי, וזה הסכים. הצבא התאסף להרכב מלא, שכלל מלבד הוב את סלאש, פיט, מונדו והרמן. הקרב עבר במהירות, הצבא ניצח והשאיר פחד בעיניהם של ביבופ ורוקסטדי. בהמשך, הצבא שיתף פעולה עם צבי הנינג'ה וספלינטר בתקיפת "שבט הרגל" ושותפם החייזרי גנרל קראנג. בקרב שהיה אמור להיות המכריע, הוב הורה לצבאו לנטוש את ספלינטר והצבים, לרוקן לידיהם את מחסני הנשק ולברוח, דבר שהוביל לניתוק הקשר בינו לבין ספלינטר והצבים.
באפילוג המציג את האירועים לאחר ניצחון צבי הנינג'ה והחזרת השקט לניו יורק, נראה דונטלו יוצר קשר עם הוב, ומספר לו על חייזר בשם נול המאיים להשמיד את גזע המוטאנטים, ומבקש ממנו לטפל בדבר. הוב נענה לכך ואוסף את צבאו, ואף מגייס כמה מוטאנטים חדשים לצבא. בסופו של דבר, מתנהל קרב גדול, שבסופו נול מובס, וצבא המוטאנטים מנצח.